Vampire Knight

Vampire Knight er en shōjo manga og anime-serie skrevet av Matsuri Hino. Serien ble publisert første gang i januar 2005 i bladet LaLa Magazine og blir fremdeles trykt i bladet.


== Handling ==
Yuki Cross sitt tidligste minne er fra en vinternatt da hun var fem år, og hun ble angrepet av en vampyr og reddet av en annen, Kaname Kuran. Yuki Cross er den adopterte datteren til rektoren ved Cross Academy, Kaien Cross, som en gang var en vampyrjeger, men som nå ønsker at vampyrer og mennesker skal leve fredelig sammen, side om side. Hun har vokst opp og blitt en prefekt for skolen med en hensikt; vampyrer skal kunne leve fredelig side om side med mennesker. Hennes "med-prefekt", Zero Kiryu, hennes barndomsvenn hvis foreldre ble drept av en fullblods vampyr, har avgjort at han skal drepe alle fullblods vampyrer, og nekter å stole på vampyrer generelt. Tidlig i serien blir det avslørt at Zero selv har blitt til en vampyr etter at han ble bitt av den samme fullblods vampyren som drepte foreldrene hans, Shizuka Hio, fire år før.
Yuki prøver å hjelpe Zero med å slåss mot blodtørsten, mens hun også leter etter minnene hun mistet. For at Zero ikke skal utvikle seg til en level E vampyr, gir Yuki ham tillatelse til å drikke blodet hennes, noe de må gjøre i skjul ettersom det er forbudt å livnære seg selv til en vampyr som har vært menneske.
Vampyr-Level
Det finnes fem ulike nivåer vampyrer:

Level A er fullblods vampyrer, som ikke har en dråpe menneskeblod i årene sine. Mennesker som blir bitt av fullblods vampyrer, blir selv til en vampyr. Fullblods vampyrer ligger lengst oppe i hierarkiet.
Level B er adle vampyrer/aristokrater. De ligger høyt oppe i hierarkiet, og har som oftest en eller annen form for kraft som de kan utnytte. Adle vampyrer kan ikke forvandle mennesker til vampyrer. Det er de adle vampyrene sin jobb å ta hånd om eks-menneskene som har falt ned til Level E.
Level C er vanlige vampyrer. Disse har ingen krefter og er bare vanlige vampyrmedborgere.
Level D er eks-mennesker, dvs. mennesker som har blitt forvandlet til vampyrer. Disse vampyrene faller etter hvert ned på Level E-nivå.
Level E er det laveste nivået de kan havne på (Level End). Disse har vært eks-mennesker, men har blitt gale av blodtørst. De jager konstant vanlige mennesker og drikker blodet deres, ettersom tørsten deres aldri blir slukket. Level E-vampyrer blir som oftest drept av vampyrjegere fordi de ikke har noen kontroll over seg selv og ikke har noen mulighet for å komme ut av tilstanden når den først har inntruffet.


== Figurer ==


== Dagklasse-elevene ==
Yuki Cross er adoptivdatteren til rektoren ved Cross Academy. Hun er en prefekt og et medlem av skolens disiplinærutvalg. Ti år tidligere, på begynnelsen av serien, ble Yuki angrepet av en vampyr og reddet av en annen, Kaname. Hun mistet minnene fra livet sitt før angrepet og ble adoptert av Cross Acadamys rektor, Kaien Cross. Etter at det ble avslørt at Zero er en vampyr, begynner Yuki å gi blodet sitt til Zero så han kan drikke det.Navnets betydning:
Yukis etternavn, Kurosu, er den japanske uttalen av det engelske ordet «cross». Likevel har skriftspråket en annen betydning – Kuro betyr «sort» og su betyr «mester». Hennes fornavn er en kombinasjon av yuu, som betyr «vokter» eller «snill», og ki betyr «prinsesse».

Zero Kiryu(錐生 零) er et år eldre enn Yuki, og kommer fra en vampyrjegerfamilie. Hans foreldre ble drept av fullblodsvampyren Shizuka Hio etter at de ble beordret til å myrde hennes kjæreste, et tidligere menneske som da ennå ikke hadde blitt en level E-vampyr. Etter mordet på foreldrene hans ble han tatt inn på Cross Acadamy av rektoren og ble en prefekt. Han avskyr vampyrer etter det som skjedde med foreldrene hans, men senere i serien blir det avslørt at han også er en vampyr på grunn av Shizuka. Etter hvert blir det også avslørt at hans bror, Ichiru, også overlevde angrepet og lever ved Shizukas side. Etter at Shizuka er tilintetgjort, gir Kaname Zero sitt blod så han ikke skal miste kontrollen med ordre om å beskytte Yuki.Navnets betydning:
Zeros fornavn er skrifttegnet for rei, som betyr «Zero». I hans etternavn, Kiryu, betyr ki «drill» eller «bor», og ryu betyr «liv».

Sayori «Yori» Wakaba(若葉 沙頼) er Yukis beste venn og de deler rom. Hun er veldig smart og syns at Nattklassen er uhyggelig og nifs. Hun er nesten den eneste jenta utenom Yuki som ikke blir tiltrukket av Nattklassens sjarm. Hun bryr seg veldig mye om Yuki.Navnets betydning:
Sayoris etternavn, Wakaba, betyr «unge løv». Hennes fornavn, Sayori, er en kombinasjon av sa, som betyr «sand», og yori, som betyr «tillit».


== Nattklasse-elevene ==
Kaname Kuran(黒主 優姫) en fullblods vampyr, reddet Yuki fra å bli angrepet av en vampyr da hun var liten. Han er lederen i Nattklassen og er mye fryktet og respektert blant dem. Selv om han er kald og kommanderende mot de andre elevene i klassen, er han alltid snill og søt mot Yuki. Han har vist at han elsker og bryr seg veldig om henne. Han tillater Zero å leve fordi hans død ville gjøre Yuki veldig trist, og fordi Zero er nyttig. Han er både sjalu og sint på Zero for å bite henne, og for å utsette henne for fare.Navnets betydning:
Kaname betyr «hengsel» eller «dør». Skriftspråket for hans etternavn er en kombinasjon av den gammeldagse måten å skrive ku, som betyr «ni», og ran betyr «orkidé».

Takuma Ichijo(一条 拓麻) er visepresident i Nattklassen. Han er en Level B-vampyr og er nesten like mektig som Kaname. Med hans glade og entusiastiske holdning virker han veldig «ikke-vampyrete». Hans favorittlesestoff er manga. Ichijo er god venn med Shiki Senri som i likhet med ham, har en grandonkel som er medlem av rådsforsamlingen, og han er også en god venn med Rima Toya.Navnets betydning:
Ichijo kan bety «plutselig lysglimt» eller «lysstråle». På skriftspråk er Takuma en kombinasjon av taku, som betyr «å dyrke» eller «å avle», og ma, som er skriftspråk for asa, som betyr «hamp» eller «dodre», en plante med blå blomster.

Hanabusa Aido(藍堂 英), kalt «Idol» av Dagklasse-jentene, er kjent blant Nattklassen sammen med hans fetter Akatsuki Kain, for å være «Kaname-samas høyre hånd». Aido har en tendens til tråkke over Kanames grense, og hvis Kaname finner ut det, ender det med at Aido blir straffet. Aido er en Level B-vampyr, og har kraften til å skape og kontrollere is. Det ene sekundet kan Aido være glad og vennlig, og det neste gjerrig og ubarmhjertig. Han finner ut at Zero er en vampyr, men holder det hemmelig.Navnets betydning:
Hanabusa betyr «kronblad av en blomst». Aido betyr «indigo tempel». På japansk er uttalen for Aido, veldig lik uttalen på det engelske ordet idol.

Akatsuki Kain(架院 暁) er Aidos fetter og regnes som en av «Kaname-samas høyre hender». Selv om Dagklasse-jentene kaller han «Vild», er han mer moden enn Aido, og hans rolige holdning og tilknytning til Aido gjør at han stadig havner i trøbbel selv om han ikke er ansvarlig. Kain er veldig følsom, og han merker ofte hvordan andre føler seg, spesielt Aido og Ruka. Kain er en Level B-vampyr, og hans evne er å skape og kontrollere ild, det motsatte av Aidos evne. Kain er forelsket i Ruka og er ofte ved hennes side når hun føler seg nedenfor på grunn av Kanames uvillighet til å akseptere følelsene hennes.Navnets betydning:
Akatsuki betyr «daggry». I hans fornavn, står ka for «støtte», mens in betyr en bygning med høye gjerder rundt det, som en skole eller et tempel.

Ruka Souen(早園 瑠佳) er en kvinnelig Level B-vampyr som er veldig populær blant Dagklassen, og hun er en av de som er mest trofaste og beskyttende mot Kaname. Hun er barndomsvenn med Kaname, Ichijo, Aido og Kain. Hun avskyr Yuki fordi Kaname elsker henne, mens Ruka selv har sterke følelser for ham som ikke blir gjengjeldt. Hun har alltid villet gi Kaname sitt blod, men den eneste gangen han drakk det, var for å stå imot å drikke Yuki sitt.Navnets betydning:
I Ruka, betyr ru «lapis lazuli», og ka betyr «vakker» eller «pen». I Rukas etternavn, Souen, betyr Sou «tidlig», men skriftspråket kan også bety «sterk duft», mens en betyr «hage».

Senri Shiki(支葵 千里) er en av de yngste i Nattklassen og jobber som modell sammen med Rima Toya. Når Nattklassen blir beordret til å drepe en Level E-vampyr, blir Shiki som oftest sent ut for å jakte den. Han er en Level B-vampyr og har evnen til å kontrollere og bøye blodet sitt som han vil. Shiki bryr seg mye om Rima, og de er veldig nære venner. Hans bestevenn og romkamerat er Ichijo.Navnets betydning:
Shikis etternavn er en kombinasjon av ordet shi, som betyr «å støtte» og ki, som betyr «kattost» – en plante med rosa eller hvite blomster. I Senri, er ri en tradisjonell japansk måleenhet av mål av avstander, og en ri er ca. 2,44 mil. Senri betyr «1,000 ri».

Rima Toya(遠矢 莉磨) er en av de yngste i Nattklassen og jobber som modell sammen med Senri Shiki. Forholdet mellom Rima og Shiki er ukjent, selv om de nesten alltid er sammen. Hun bryr seg mye om Shiki, og hun har veldig lik personlighet som ham. Rima er en adel vampyr og har evnen til å skape lyn eller elektrisitet.Navnets betydning:
Toya betyr en «omfattende pil».

Seiren(星煉) er Kanames uoffisielle livvakt og er som oftest den første til å forsvare ham mot det hun betrakter som en trussel. Det er knapt hun greier å styre seg fra å drepe Zero når han truer Kaname med Bloody Rose. Seiren bruker kroppen sin som et våpen, og hun er veldig dyktig i nærkamp.Navnets betydning:
Sei betyr «stjerne», og ren betyr «å smelte» eller «foredles» ren er også en blomst.


== Andre ==
Rektor Kaien Cross(黒主 灰閻理事長) er Yukis adoptivfar som også tok Zero inn etter at familien hans ble drept. Han drømmer om fred mellom mennesker og vampyrer og grunnla Nattklassen for å bedre forståelsen mellom de to rasene. Cross har vist seg å ha som vane å fornærme Zero og er underlig på mange måter, men han har også en alvorlig side.Navnets betydning.
Cross, eller Kurosu, betyr «sort mester»». Kaien er en kombinasjon av kai, som betyr «aske» eller «støv», og en, som betyr «landsby port». Skriftspråket for en er også brukt for Enma, Underverdenens hersker i den Buddhistiske mytologien.


== Medier ==


== Manga ==
Det første kapitelet av Matsuri Hinos Vampire Knight ble publisert i 2005 utgaven av LaLa, og blir fortsatt trykket i bladet. De individuelle kapitlene blir samlet og publisert i tankōbon-bindene av Hakusensha, og ti volumer er blitt utgitt i Japan. Viz Media har lisens for den engelsktekstede versjonen av Vampire Knight, utgitt i Nord-Amerika. I tillegg til å bli publisert i enkelt volum, ble det publisert i bladet Shojo Beat, fra utgaven i juli 2006 til utgaven i juli 2009, da bladet ble lagt ned.


== Drama-CD-er ==
Det er blitt utgitt to drama-CD-er for Vampire Knight. Den første, LaLa Kirameki, ble utgitt sammen med september 2005-utgaven av LaLa. Den andre, Vampire Knight Midnight CD-Pack (Vampire Knight Midnatt CD-pakke), ble bare utgitt via mail bestilling.


== Anime ==
Studio Deen produserte en 26-episoders anime av Vampire Knight, og mange av de samme stemmeskuespillerne som ble brukt til drama CD-ene, ble også brukt i animeen. Den første episoden av serien ble sendt på TV Tokyo i Japan, 8. april 2008, og fortsatte helt til serien avsluttet 1. juli 2008. Serien ble senere sendt på TV Aichi, TV Hokkaido, TV Osaka, TV Setouchi og TVQ Kyushu Broadcasting Co. Den andre sesongen, Vampire Knight Guilty, ble sendt fra 7. oktober 2008. Den siste episoden ble sendt 30. oktober 2008. 24. juli 2009 kunngjorde Viz Media at de hadde kjøpt lisens til Vampire Knight animeen, og at den ville bli solgt som DVD i 2010.
Serien bruker fire forskjellige kjenningsmelodier. Åpningssangene for både første og andre sesong er sunget av ON/OFF, med "Futatsu no Kodō to Akai Tsumi"(ふたつの鼓動と赤い罪) som åpningssangen for første sesong, og "Rinne: Rondo" (輪廻 -ロンド-) som åpningssang for den andre sesongen. Kanon Wakeshima har sunget sluttsangen til første sesong der hun sang "Still Doll", og også andre sesong hvor hun sang "Suna no Oshiro" (砂のお城). Sangene er komponert av Haketa Takefumi.


== Fanbok ==
Vampire Knight Fanbook: Cross(ヴァンパイア騎士 ファンブックX, Vanpaia Naito Fanbukku Kurosu) ble trykket i Japan og kom ut i november 2008. Fanboken inneholder, i tillegg til fakta om figurene og fortellingen, bilder og detaljer fra Matsuri Hinois storyboard.


== Eksterne lenker ==
Offisielle Viz Vampire Knight side (Engelsk)
Les Vampire Knight og andre manga gratis (Engelsk)
Hakusenshas offisielle manga side (Japansk)
Vampire Knight nyheter hver dag (Norsk)Offisielt nettsted 
(en) Vampire Knight – kategori av bilder, video eller lyd på Commons